CELEX: 32020R0730
Language: bg
Date: 2020-06-02 00:00:00
Title: Регламент за изпълнение (ЕС) 2020/730 на Съвета от 3 юни 2020 година за прилагане на Регламент (ЕС) 2017/1509 за ограничителни мерки срещу Корейската народнодемократична република

3.6.2020   
               
               
                  BG
               
               
                  Официален вестник на Европейския съюз
               
               
                  LI 172/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/730 НА СЪВЕТА
         от 3 юни 2020 година
         за прилагане на Регламент (ЕС) 2017/1509 за ограничителни мерки срещу Корейската народнодемократична република
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2017/1509 на Съвета от 30 август 2017 г. за ограничителни мерки срещу Корейската народнодемократична република и за отмяна на Регламент (ЕО) № 329/2007 (1), и по-специално член 47, параграф 5 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 30 август 2017 г. Съветът прие Регламент (ЕС) 2017/1509.
                  
               
                     (2)
                  
                  
                     На 11 май 2020 г. комитетът към Съвета за сигурност на Организацията на обединените нации (СС на ООН), създаден съгласно Резолюция 1718 (2006) на СС на ООН, актуализира информацията за едно образувание, за което се прилагат ограничителни мерки.
                  
               
                     (3)
                  
                  
                     Поради това приложение XIII към Регламент (ЕС) 2017/1509 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение XIII към Регламент (ЕС) 2017/1509 се изменя съгласно приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 юни 2020 година.
            
               
                  За Съвета
               
               
                  Председател
               
               G. GRLIĆ RADMAN
            
         
         
            (1)  ОВ L 224, 31.8.2017 г., стр. 1.
      
      
         
            ПРИЛОЖЕНИЕ
            В Регламент (ЕС) 2017/1509, приложение XIII, част б) („Юридически лица, образувания и органи“), вписване 75 се заменя със следното:
            
               
                           „75.
                        
                        
                           YUK TUNG ENERGY PTE LTD
                        
                        
                            
                        
                        
                           80 Raffles Place, #17-22 UOB Plaza, Singapore, 048624, Singapore
                        
                        
                           30.3.2018 г.
                        
                        
                           Управител на плавателен съд и търговски управител на YUK TUNG, който е извършвал прехвърляне между плавателни съдове на рафинирани нефтени продукти.“